CELEX: 62006CA0311
Language: lt
Date: 2009-01-29 00:00:00
Title: Byla C-311/06 2009 m. sausio 29 d. Teisingumo Teismo (antroji kolegija) sprendimas byloje ( Consiglio di Stato (Italija) prašymas priimti prejudicinį sprendimą) Consiglio Nazionale degli Ingegneri prieš Ministero della Giustizia, Marco Cavallera (Diplomų pripažinimas — Direktyva 89/48/EEB — Studijų diplomo lygiavertiškumo patvirtinimas — Inžinierius)

21.3.2009   
            
            
               LT
            
            
               Europos Sąjungos oficialusis leidinys
            
            
               C 69/3
            
         2009 m. sausio 29 d. Teisingumo Teismo (antroji kolegija) sprendimas byloje (Consiglio di Stato (Italija) prašymas priimti prejudicinį sprendimą) Consiglio Nazionale degli Ingegneri prieš Ministero della Giustizia, Marco Cavallera
   
   (Byla C-311/06) (1)
   
   (Diplomų pripažinimas - Direktyva 89/48/EEB - Studijų diplomo lygiavertiškumo patvirtinimas - Inžinierius)
   (2009/C 69/03)
   Proceso kalba: italų
   Prašymą priimti prejudicinį sprendimą pateikęs teismas
   Consiglio di Stato
   Šalys pagrindinėje byloje
   Ieškovė: Consiglio Nazionale degli Ingegneri
   
      Atsakovai: Ministero della Giustizia, Marco Cavallera
   Dalykas
   Prašymas priimti prejudicinį sprendimą — Consiglio di Stato — 1988 m. gruodžio 21 d. Tarybos direktyvos 89/48/EEB dėl bendrosios aukštojo mokslo diplomų, išduotų po bent trejų metų profesinio mokymo ir lavinimo, pripažinimo sistemos (OL L 19, p. 16; 2004 m. specialusis leidimas lietuvių k., 5 sk., 1 t. p. 337) aiškinimas — Taikymas Italijos piliečio, kuris patvirtinus jo inžinieriaus diplomo lygiavertiškumą buvo įtrauktas į Ispanijos profesinę asociaciją, bet niekada nedirbo pagal šią profesiją Ispanijoje, ir kuris, remdamasis Ispanijoje išduotu dokumentu, suteikiančiu teisę dirbti pagal profesiją, prašo įtraukti jį į Italijos profesinę asociaciją, atveju
   Rezoliucinė dalis
   Siekdamas pradėti dirbti pagal reglamentuojamą profesiją priimančioje valstybėje narėje asmuo, turintis kitos valstybės narės valdžios institucijos išduotą dokumentą, kuris nepatvirtina jokio mokymo ir lavinimo pagal šios valstybės narės švietimo sistemą ir nėra grindžiamas nei egzaminu, nei šioje valstybėje narėje įgyta profesine patirtimi, negali remtis 1988 m. gruodžio 21 d. Tarybos direktyvos 89/48/EEB dėl bendrosios aukštojo mokslo diplomų, išduotų po bent trejų metų profesinio mokymo ir lavinimo, pripažinimo sistemos nuostatomis.
   
      (1)  OL C 249, 2006 10 14.